આમ અલ્પસંખ્યક અધિકાર મંચે છત્રાલમાં કટ્ટરવાદી તત્વો દ્વારા મુસ્લિમો ઉપર જે પ્રકારે સમયાંતરે હુમલાઓ કરાઈ રહ્યા છે તેનું વિગતવાર આવેદનપત્ર ડીજીપીને સુપરત કર્યું હતું અને આ સમગ્ર ઘટનાની તપાસ કરી દોષિતો સામે તાત્કાલિક કાર્યવાહી કરવા, વિવિધ ઘટનાના આરોપીઓ સામે તાત્કાલિક કાર્યવાહી કરવા, ગામમાં શાંતિ અને ભાઈચારાનું વાતાવરણ જળવાઈ રહે તે માટે બજરંગ દળ ઉપર પ્રતિબંધ મુકવા, મુસ્લિમોના જાન અને માલના રક્ષણ માટે તાત્કાલિક કાયમી પોલીસ બંદોબસ્ત ફાળવવા, સોશિયલ મીડિયા ઉપર ભડકાઉ મેસેજ વાયરલ કરવામાં આવે છે તેની તપાસ કરી મોટું ષડયંત્ર થતું અટકાવવા તથા બજરંગ દળ વ્હોટ્‌સએપ ગ્રુપ છત્રાલમાં જેઓના મોબાઈલ નંબર છે તેમની તાત્કાલિક ધરપકડ કરવા સહિતની માગણી કરવામાં આવી હતી.